รัฐเลิกอุ้มน้ำมัน ดีเซลพุ่งแตะ23 บาท
กรุงเทพฯ- 12 ก.ค.48สำนักงานนโยบายและแผนพลังงาน(สนพ.)ได้ประกาศยกเลิกการชดเชยราคาน้ำมันดีเซลแล้ว โดยให้มีผลตั้งแต่เวลา 06.00 น.วันที่ 13 กรกฎาคมนี้เป็นต้นไป ส่งผลให้ผู้ค้าน้ำมันแจ้งขอปรับราคาน้ำมันดีเซลขายปลีกขึ้นอีกลิตรละ 0.90-1.10 บาท โดย บมจ.ปตท.เชลล์ เอสโซ่ และ บมจ.บางจากปิโตรเลียม ปรับขึ้นลิตรละ 90 สตางค์ ทำให้ราคาน้ำมันดีเซลขายปลีกอยู่ที่ลิตรละ 22.99 บาท ส่วนผู้ค้าน้ำมันรายอื่นๆ ได้แก่ คาลเท็กซ์ และปิโตรนาส ปรับขึ้นลิตรละ 1.10 บาท ทำให้ราคาน้ำมันดีเซลขายปลีกอยู่ที่ลิตรละ 23.19 บาท นายเมตตา บันเทิงสุข ผู้อำนวยการสำนักงานนโยบายพลังงานแห่งชาติ กล่าวว่าเมื่อรัฐบาลยกเลิกการชดเชยราคาน้ำมันดีเซล ยอมทำให้หนี้ของกองทุนน้ำมันเชื้อเพลิงหยุดเพิ่มขึ้นทันที ทำให้ ภาระหนี้สินของกองทุนน้ำมันเชื้อเพลิงที่เกิดจากการตรึงราคาน้ำมันดีเซลและเบนซิน เท่ากับ 92070ล้านบาท ส่วนการเก็บเงินจากผู้ใช้น้ำมันดีเซล เพื่อใช้หนี้คืนนั้น ขณะนี้ ยังไม่ได้พิจารณาเก็บคืนในสถานการณ์ราคาน้ำมันอยู่ในขณะนี้ เพื่อเป็นการบรรเทาผลกระทบให้กับประชาชน 
กรุงเทพฯ- 12 ก.ค.48 สำนักงานนโยบายและแผนพลังงาน(สนพ.)ได้ประกาศยกเลิกการชดเชยราคาน้ำมันดีเซลแล้ว โดยให้มีผลตั้งแต่เวลา 06.00 น.วันที่ 13 กรกฎาคมนี้เป็นต้นไป